Inukai Cuĝoŝi

Inukai Cuĝoŝi aŭ Inukai Tsuyoshi (, naskiĝis la , mortis la ) estis japana politikisto, ĉefo de ministraro, kaj Ĉefministro de Japanio el la 13a de Decembro 1931 al la 15a de Majo 1932.

Li estis partiano de liberalismo kaj de konstitucia monarkio ene de kadro de parlamenta demokratio.

Inukai estis elektita por la Malalta Ĉambro de la Imperia Parlamento en 1890, kaj estis poste reelektita 17 fojojn, kaj tile li tenis sian sidlokon dum 42 jaroj ĝis sia morto. Li havis diversajn postenojn en la altaj rangoj de la japana politiko en la 1920-aj kaj 1930-aj jaroj.

Li estis subtenanto de Tongmenghui, nome ĉina respublika movado kaj helpis Sun Jatsen dum la Ksinhai Revolucio de 1911 kiu elpostenigis la reĝimon de la Dinastio Qing.

Unu tagon post la alveno de Charlie Chaplin en Japanion, la jam ĉefministro Inukai Cuĝoŝi estis murdita fare be ultra-naciistoj dum la okazaĵo de la 15a de Majo. La origina plano de la grupo inkludis provoki militon kontraŭ Usono pere de la murdo de Chaplin dum la bonveniga akceptado organizita de la ĉefministro, sed tiu parto de la plano estis malsukcesigita pro la prokrasto de la publika anonco de la dato de la evento. Silverberg 2006, pp. 1–2.  Kiam la ĉefministro estis murdita, lia filo Inukai Takeru estis rigardante matĉon de sumoo kun Charlie Chaplin, kio probable savis la vivojn de ambaŭ.

 Notoj 

 Bibliografio 
 Silverberg, Miriam (2006). Erotic Grotesque Nonsense: The Mass Culture of Japanese Modern Times. Berkeley, Los Angeles and London: University of California Press. ISBN 978-0-520-26008-5.

Kategorio:Japanaj politikistoj
Kategorio:Ĉefministroj de Japanio
Kategorio:Ministroj pri eksteraj rilatoj de Japanio
Kategorio:Charlie Chaplin